**ГОДИШЕН ДОКЛАД**

ЗА ДЕЙНОСТТА НА ГРАЖДАНСКО СДРУЖЕНИЕ

 „АСОЦИАЦИЯ ЗА ОБРАЗОВАТЕЛНО ЛИДЕРСТВО"

за 2015 ГОДИНА

изготвен по реда на чл. 40, ал. 2 от ЗЮЛНЦ

период на отчитане: януари – декември 2015 г.

от: Анелия Андреева – Председател на УС

СЪДЪРЖАНИЕ:

І. ОБЩА ИНФОРМАЦИЯ

ІІ. ЦЕЛИ

ІІІ. ДЕЙНОСТИ

ІV. ЦЕЛЕВА ГРУПА

V. ОТЧЕТ НА ДЕЙНОСТИТЕ ЗА ПЕРИОДА

VІ. ПРОЕКТИ

VІІ. ПУБЛИЧНОСТ

VІІІ.ФИНАНСИ

І. ОБЩА ИНФОРМАЦИЯ

Гражданско сдружение „Асоциация за образователно лидерство” е регистрирано във Софийски градски съд с решение по фирмено дело № 849/2013г., като сдружение с нестопанска цел в обществена полза. Същото е регистрирано и в Централния регистър на юридическите лица с нестопанска цел при Министерство на правосъдието. Седалището на Сдружението е с адрес: гр. София , ул. „Рачка” № 7, ап.4

Основната дейност на сдружението е насочена към **Обединение на професионалисти от различни области на предучилищното и училищно образование, висшето образование и науката за подкрепа на доказани и утвърдени образователни лидери с цел постигане ново разбиране на процесите на преподаване, възпитание и обучение**, както и извършване на други дейности посочени в Устава на Сдружението.

Гражданско сдружение „Асоциация за образователно лидерство” възниква като гражданска инициатива в периода януари - февруари 2014 г. при обсъждане сред образователни експерти ангажирани с изграждане на лидерски умения сред педагогическите специалисти в България, като през м ноември същата година се проведе и Учредително събрание. Поради спецификата на проблемите и социално-икономическите проблеми в България дейността на Сдружението бе много затруднена. Благодарение на упоритите и непрестанни усилия на членовете на Сдружението се постигна напредък в работата.

ІІ. ЦЕЛИ

Дейностите на сдружението имат за цел изследване и подкрепа на доказани и утвърдени образователни практики за постигане ново разбиране за процеса на преподаване, възпитание и обучение чрез въздействие при формиране на политики в сферата на образованието, влияние върху институциите в посока развиване и прилагане на образователните политики насочени към подобряване на техния капацитет да подготвят младите хора за активно участие в обществения живот за устойчиво развитие Основен фокус на АОЛ е стимулиране на преподаватели да прилагат нови подходи и начин на преподаване, съответстващи на потребностите на съвременните младежи. Дейностите включват участие при изработването на политики в рамките на сектора; повишаване на квалификацията на човешките ресурси, проучвания в областта на образованието и социалната сфера, утвърждаване критериите за научност и иновативност при управлението и организацията на дейността на образователните институции; подпомагане инициативи на публични и неправителствени организации, популяризиране чуждестранни организации със сходни цели и дейности при решаване на общи проблеми. Основни ползватели от работата на организацията са образователните лидери-педагогически специалисти, учители, възпитатели, психолози, педагогически съветници, директори, образователни експерти, младежки работници, членове на училищни настоятелства, преподаватели във висши училища, научни работници и др. специалисти в областта на образованието; образователни институции: детски градини, училища, училищни настоятелства, родителски организации, образователни организации.

Със своята доброволна работа членовете на Сдружението допринасят за постигането на целите, които сме си поставили. Организацията работи както на национално, така и на регионално ниво и се ръководи от Управителен съвет.

ІІІ. ДЕЙНОСТИ

Нашите основни дейности са насочени към:

* Обучителна дейност - провеждане на семинари, конференции, обучителни пътувания, работни срещи, тематични вечери, съвместни изяви и запознаване обществеността с историята и развитието, и постиженията на сдружението.
* Осъществява международно партниране и сътрудничество със сродни организации, както и с организации в страната.
* Разработването на проекти, свързани с целите на сдружението.
* Обществени кампании – разработване на местни политики и стратегии.
* Образователни дейности – водещи до личностно развитие и повишаване на компетентностите на педагогическите специалисти.
* Доброволчество.

ІV. ЦЕЛЕВА ГРУПА

Целевата група, с която Гражданско сдружение „Асоциация за образователно лидерство” работи включва образователни институции и организации, български организации с нестопанска цел (НПО), в сферите на образованието както и НПО от други краища на света, желаещи да си сътрудничат с България; учители, директори,специалисти, родители, съмишленици, младежи, общественици и други граждани подкрепящи мисията на Сдружението.

V. ОТЧЕТ НА ДЕЙНОСТИТЕ ЗА ПЕРИОДА 01.2015 - 12.2015

1. Изграждане на капацитет: През отчетния период „Асоциация за образователно лидерство” продължи дейностите за изграждане на собственият си административен и проектен капацитет. Сдружението проведе 3 общи събрания и 4 заседания на Управителния съвет. На Общите събрания бяха приети Годишен отчет за работата на Сдружението за 2014 г, Годишен план за работа за 2015 г. и промени в Управителния съвет на сдружението. По тяхна молба от УС на Сдружението бяха освободени Савина Михайлова - Големинова и Генчо Вълчев. За нови членове на УС бяха избрани Величка Атанасова Петрова и Людмила Веселинова Зафирова. Бяха приети ВЪТРЕШНИ ПРАВИЛА ЗА КОНТРОЛ И ПРЕДОТВРАТЯВАНЕ НА ИЗПИРАНЕТО НА ПАРИ И ФИНАНСИРАНЕТО НА ТЕРОРИЗМА, Инструкция за обработване и защита на лични данни.АОЛ направи регистрация в ДАНС във връзка с изискванията на чл. 3, ал. 2,т.17 от ЗМИП. АОЛ направи регистрация като Оператор на лични данни. УС взе решение за кандидатстване на Сдружението с проекти по национални и европейски програми.

2. Изграждане на партньорства: АОЛ сключи Договор за партньорство със Сдружение

ФОРУМ, Сдружение на репресираните от комунистическия режим в България, Синдикална федерация на служителите в Министерство на вътрешните работи, Софтуер Груп ЕААД, Сдружение АРТ Форум. Сдружение АОЛ участва в учредяването на Национално движение за защита на образованието - доброволческо гражданско движение, с цел спиране безобразията в образованието и предприемане действия за граждански натиск.

АОЛ участва в събития, посветени на проблемите на образованието, интеркултурното образование и интеграцията.

VІ. ПРОЕКТИ

През отчетния период Сдружението изпълни богата проектна дейност.

1. Самостоятелно и в партньорство с други организации бяха депозирани проектни предложения по Програма Еразъм+, Програма EUROPE FOR CITIZENS, Strand1: European Remembrance, ТСА - Програма Добри практики в ранно детско развитие и училищно образование, Програма Horizon 2020 - Research and Innovation Framework Programme, ОП НОИР, програма ОБРАЗОВАТЕЛНА ИНТЕГРАЦИЯ НА УЧЕНИЦИТЕ ОТ ЕТНИЧЕСКИТЕ МАЛЦИНСТВА И/ИЛИ ТЪРСЕЩИ ИЛИ ПОЛУЧИЛИ МЕЖДУНАРОДНА ЗАКРИЛА

 Изготвени проекти:

1. Remembering the past to build the future
2. **EDUCATE YOUR FANS**
3. EVIAPOL – European virtual training centre for police officers
4. Множествената интелигентност - иновация в образователната среда
5. (Multiple intelligence - innovation in educational environment)
6. Всяко дете може да е успешно
7. Event Pay App
8. РАЗЛИЧНИ И РАВНИ
9. ОБРАЗОВАНИЕТО-ПРОЗОРЕЦ КЪМ СВЕТА

2. По Програма за подкрепа на НПО в България Сдружението спечели Проект вх.№ 1760 "Активно родителство: модел за насърчаване на включването на училищните настоятелства във формулиране на политики и вземане на решения съвместно с училищното ръководство".Проектът си постави следните цели: 1. Повишаване на приноса на неправителствените организации към формулирането на политики и процесите на вземане на решения на местно, регионално и национално ниво

2. Повишаване на активността на неправителствените организации във връзка с отчетността и прозрачността на публичните институции

3.  Подобряване на диалога между неправителствените организации и местните, регионалните и националните власти.

 Основната цел на проекта е постигната напълно, създадени са условия за повишена активност и включване на училищните настоятелства (НПО) в процесите на формулиране на политики и вземане на решения съвместно с училищата. Училищни настоятелства и родителски актив от СОУ гр. Копривщица, 5 ОУ, гр. Пловдив, 104 ОУ гр.София и 9 ОУ гр. Благоевград получиха необходимите информация, обучения, консултации и подкрепа, избраха училищна политика, на която да осъществят наблюдение и оценка, осъществиха мониторинг на изпълнението и и изготвиха предложения за промяна. Беше повишен мониторинговия капацитет и активност на 4 неправителствени организации - Училищни настоятелства и родителски актив- мониториращи дейността на съответното пилотно училище във връзка с провеждани политики, в т.ч. включване на деца от уязвими групи (роми и деца със СОП) в образователния процес. Повиши се отчетността и прозрачността в работата на 4 -те пилотни училища. Обхватът на проекта се разшири с включените във фокус-срещата представители на УН и ръководен екип на 35-то училище. Подобри се връзката с местните власти чрез осъществена среща на УН от 9 ОУ-Благоевград със заместник-кмета на града по проблемите на наблюдаваната училищна политика за прием на ученици.

Гражданското участие в България е с ниски стойности и ограничени възможности за оказване на влияние при формирането на политики. Училищните настоятелства (УН) участват слабо при вземане на решения за развитието на образователната среда, въпреки множеството значими функции, чрез които биха могли да участват пряко в живота на училището и да упражняват влияние и контрол върху ежедневната дейност и стратегическото развитие на образователния процес.

Основните методи и инструменти, които са приложени за постигане на целите и резултатите: проучване и анализ на информация за ролята,правата и възможностите,които нормативната уредба в България и някои европейски страни дават на родителските организации (УН); проучване на добри практики; изготвяне, обсъждане и верифициране на Модел за мониторинг на училищни политики; изготвяне на обучителни материали; провеждане на обучения и консултации на училищни екипи; провеждане на обучение за повишаване капацитета на екипа на Кандидата; провеждане на наблюдение и оценка на училищни политики; провеждане на мониторинг на процеса от екипа на проекта; популяризиране дейността и разпространение резултатите от проекта

Целевите групи, които бяха обхванати от проекта са: вземащи решения- ръководни екипи от 4-те училища, НПО организации - Училищни настоятелства от 3 училища, 1 неформална група граждани-Родителски актив, в т.ч представители на малцинствени групи. Участието в проекта се изрази в информиране, обучение, изработване на критерии за мониторинг, участие в процесите на мониторинг на училищните политики, изготвяне на предложения за промяна. Участниците от целевите групи използваха резултатите от проучванията за разширяване обхвата и планиране на дейностите на УН в 104 ОУ-София и 5 ОУ-Пловдив, родителският актив от СОУ -гр. Копривщица изготви документите и подготви регистрация на УН, бяха привлечени родители от малцинствен произход от 9 ОУ -Благоевград за активно участие в дейностите на УН. Реализираното партньорство обогати и двете организации с нови знания и умения. Екипът на Асоциация образователно лидерство научи как да прави успешен мониторинг на образователни политики, следвайки предварително начертан план с ясно определени цели и стъпки за тяхното постигане, използвайки различни мониторингови инструменти. Екипът на фондация ФОРУМ обогати своите познания в сферата на образованието и на източниците на информация за провеждане на успешен мониторинг на училищни и образователни политики. Партньорството доказа още веднъж важността и силата на мултидисциплинарния подход и неговата роля за успешното провеждане на наблюдения, анализи и изготвяне на модели и политики. Комбинирането на различни умения и експертиза допринася за по-пълното разбиране на проблемите и намирането на по-адекватни решения.

Въздействие на проекта върху заинтересованите страни: Дейностите по проекта въвлякоха местните власти -зам. кмет по образование в община Благоевград в процес на подпомагане на училищното ръководство за разрешаване проблемите с интеграцията (вторична сегрегация) при планиране и реализиране на приема на ученици за І клас. Въвлечени в партньорство бяха Детска градина и родителите от района на училището. В резултат от дейностите по мониторинга на политиките в 5 ОУ- Пловдив в реализиране на училищната политика бяха привлечени здравни работници и общинското ръководство от гр. Пловдив. НПО организации извън проекта, като Асоциация на родителите на деца с увреждания се включиха в изпълнението на мониторинга на 104 ОУ - София.Местната общественост на гр. Копривщица се информира за работата на СОУ и участва в процеса на създаване на ново УН.

Проектът оказа положително влияние върху развитието на Кандидата - АОЛ, като проведеното обучение на екипа за осъществяване на мониторинг и оценка на политики разви компетентностите на членовете на НПО. Проектът задълбочи съществуващото партньорство с НПО - ФОРУМ и УН при 35-то СОУ-София. В процеса на изпълнение на проекта към екипа на АОЛ бяха привлечени доброволци.

В резултат на дейностите по проекта бе направено преразглеждане и развиване на три училищни политики:

1. Качество на учебния процес;
2. Здравословни условия в училище;
3. Привличане и прием на ученици

Сформираната във връзка с проекта неформална група Родителски актив подготви учредяване на ново УН към СОУ гр. Копривщица.

Училищните власти, местните власти и родителите от 9 ОУ започнаха откровен разговор и предприеха конкретни мерки за решаване на проблема с вторичната сегрегация.

В процеса на изпълнение на проекта 4 -те НПО подобриха връзките си със заинтересованите страни и въвлякоха в дейността си местните власти ( УН при 9-то и 5-то ОУ).

VІІ. ПУБЛИЧНОСТ

1. Публикации в сайта на Сдружението: www.aol.bg.

Създаване на страница във Фейсбук :"Образователно лидерство за професионализъм и качество"

2. по Проект Договор №327/28-05.2015 "Активно родителство" :

* Разпространение до заинтересовани страни и институции на 200 CD-та на модела за мониторинг на училищната дейност от УН, резултатите от проекта – анализи, прегледи и т.н. с информация за целите и задачите на проекта и финансиращата програма;
* Публикации в страниците на АОЛ -http://www.aol.bg и ФОРУМ - http://www.forum-bg.org/ ,
* Създаване на страницата на проекта във Фейсбук: https://www.facebook.com/AktivnoRoditelstvo/?fref=ts
* Публикации във в. Марица, Пловдив (www.marica.bg) и в. Пиринско, Благоевград http://pirinsko.com
* Публикации във в. Класа http://www.klassa.bg/

VІІІ.ФИНАНСИ- в Приложение

15.06.2016 г. Председател на УС **АНЕЛИЯ АНДРЕЕВА**

гр. София